
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1356 


22 Σεπτεμβρίου 2003 


ΑΠΟΦΑΣΕΙ Σ 

Αριθ. 9841/5649 

Θέση σε ισχύ του Α' Τμήματος του Ειδικού Κανονισμού 
«Οργάνωσης και λειτουργίας Ειδικής Υπηρεσίας Επι¬ 
τροπής Ελέγχου των οικονομικών των κομμάτων και 
των βουλευτών». 

Ο ΠΡΟΕΔΡΟΣΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις των άρθρων 1,91 και 94 του Κανονισμού 
της Βουλής (Μέρος Β'-ΦΕΚ51/Α/97). 

2. Την 9763/5582/12.9.2003 απόφαση, με την οποία συ¬ 
γκροτήθηκε επιτροπή για τη σύνταξη σχεδίου Ειδικού Κα¬ 
νονισμού «Οργάνωσης και Λειτουργίας Ειδικής Υπηρε¬ 
σίας Επιτροπής Ελέγχου των οικονομικών των κομμάτων 
και των βουλευτών». 

3. Το από 15.9.2003 σχέδιο Ειδικού Κανονισμού «Οργά¬ 
νωσης και Λειτουργίας Ειδικής Υπηρεσίας Επιτροπής 
Ελέγχου των οικονομικών των κομμάτων και των βουλευ¬ 
τών», αποφασίζουμε: 

θέτουμε σε ισχύ το Τμήμα Α' του Ειδικού Κανονισμού 
«Οργάνωσης και Λειτουργίας Ειδικής Υπηρεσίας Επιτρο¬ 
πής Ελέγχου των οικονομικών των κομμάτων και των βου¬ 
λευτών», που έχει ως εξής: 

ΤΜΗΜΑ Α' 

ΟΡΓΑΝΩΣΗ - ΛΕΙΤΟΥΡΓΙΑ 

Άρθρο 1 
Σύσταση 

1. Για την υποστήριξη της Επιτροπής Ελέγχου του άρ¬ 
θρου 21 του Ν. 3023/2002 (ΦΕΚ 146/Α/25.6.2002), συνι- 
στάται στη Βουλή των Ελλήνων Ειδική Υπηρεσία, επιπέ¬ 
δου Τμήματος, που αποτελεί οργανική μονάδα της και 
υπάγεται απευθείας στον Πρόεδρο της Βουλής, ο οποίος 
μπορεί να μεταβιβάσει την αρμοδιότητά του αυτή σε άλ¬ 
λο αρμόδιο όργανο. 

2. Η Ειδική Υπηρεσία στεγάζεται σε εγκαταστάσεις της 
Βουλής, οι δε δαπάνες λειτουργίας της βαρύνουν τον 
Προϋπολογισμό της Βουλής. 


Άρθρο 2 
Διάρθρωση 

Η ειδική Υπηρεσία διαρθρώνεται στα εξής γραφεία: 

α) Γραφείο Ελέγχου Δαπανών των Κομμάτων και Συνα¬ 
σπισμών Κομμάτων. 

β) Γ ραφείο Ελέγχου Δηλώσεων Περιουσιακής κατάστα¬ 
σης των Βουλευτών και Ευρωβουλευτών. 

γ) Γ ραφείο Ελέγχου Δαπανών Υποψηφίων Βουλευτών 
και Ευρωβουλευτών. 

δ) Γ ραφείο Γ ραμματείας. 

Άρθρο 3 

Αποστολή - Αρμοδιότητες 

1. Η Ειδική Υπηρεσία δια του Προϊσταμένου της ή, σε πε¬ 
ρίπτωση ελλείψεως, απουσίας ή κωλύμματόςτου, διάτων 
προϊσταμένων των γραφείων, υποστηρίζει το όργανο του 
άρθρου 1 για την επιτέλεση του σκοπού του. 

2. Επιλαμβάνεται κάθε θέματος που της ανατίθεται εγ- 
γράφως ή προφορικά αποκλειστικά από τον Π ρόεδρο της 
Βουλής ή τον Πρόεδρο της Ειδικής Επιτροπής ή άλλο αρ¬ 
μόδιο όργανο. 

3. Η επεξεργασία των στοιχείων είναι απόρρητη και 
απαγορεύεται ή με οποιονδήποτε τρόπο ή μέσον κοινο¬ 
ποίησή τους, πλην των κατά νόμο οριζομένων και πάντως 
μετά από έγκριση του Προέδρου της Βουλής. Κάθε πα¬ 
ράβαση της απαγόρευσης αυτής, ελέγχεται πειθαρχικά 
και επιφέρει ποινή, μέχρι και την απόλυση του υπευθύνου 
για παράβαση καθήκοντος. 

4. Η Ειδική Υπηρεσία για την επιτέλεση του έργου της, 
συνεργάζεται με το Τμήμα Βουλευτών και Κομμάτων της 
Βουλής, οποιαδήποτε άλλη δημόσια αρχή ή υπηρεσία ή 
άλλα νομικά ή φυσικά πρόσωπα που προβλέπεται από το 
νόμο ή κρίνεται χρήσιμη η αρωγή τους. 

Άρθρο 4 

Εξουσιοδοτική Διάταξη 

1. Οι διατάξεις του παρόντος Κανονισμού κατισχύουν 
οποιωνδήποτε άλλων διατάξεων και τροποποιούνται και 
συμπληρούνται με αποφάσεις του Προέδρου της Βου¬ 
λής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Με όμοιες αποφάσεις καθορίζεται και κάθε άλλη λε¬ 
πτομέρεια σχετικά με τα τηρούμενα βιβλία και παραστα¬ 
τικά. 

Άρθρο 5 
Έναρξη ισχύος 

Η ισχύς των διατάξεων του παρόντος αρχίζει από τη 
δημοσίευσή του στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 2003 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




